CELEX: C2004/300/102
Language: hu
Date: 2004-12-04 00:00:00
Title: T-417/04. sz. ügy: A Regione Autonoma Friuli Venezia Giulia által az Európai Közösségek Bizottsága ellen 2004. október 15-én benyújtott kereset

4.12.2004   
            
            
               HU
            
            
               Az Európai Unió Hivatalos Lapja
            
            
               C 300/52
            
         A Regione Autonoma Friuli Venezia Giulia által az Európai Közösségek Bizottsága ellen 2004. október 15-én benyújtott kereset
   (T-417/04. sz. ügy)
   (2004/C 300/102)
   Az eljárás nyelve: olasz
   A Regione Autonoma Friuli Venezia Giulia, képviseli: Enzo Bevilacqua és Fausto Capelli ügyvédek, kézbesítési cím: Luxembourg, 2004. október 15-én keresetet nyújtott be az Európai Közösségek Elsőfokú Bíróságához az Európai Közösségek Bizottsága ellen.
   A felperes keresetében azt kéri, hogy az Elsőfokú Bíróság:
   
               —
            
            
               semmisítse meg az 1429/2004 bizottsági rendelet I. mellékletének a „Tocai friulano” elnevezés használatának 2007. március 31-ig tartó átmeneti korlátozásáról szóló 103. pontjának megfelelő magyarázó megjegyzést.
            
         
               —
            
            
               kötelezze a Bizottságot a költségek viselésére.
            
         Jogalapok és fontosabb érvek:
   A 753/2002 bizottsági rendeletet módosító 1429/2004 bizottsági rendelet (1) 1. cikkének (5) bekezdése, amely új melléklettel (I. melléklet) helyettesíti a módosított 753/2002 rendelet II. mellékletét, egy hozzátett magyarázó jegyzetben 2007. március 1-jéig fenntartja a „Tocai friulano” szőlőfajtából származó bor (az új I. melléklet 103. pontja) tekintetében az említett elnevezés használatának átmeneti korlátozását, amely korlátozás már szerepelt a 753/2002 rendelet II. mellékletében is. Jelen kereset a „Tocai friulano” elnevezés használatára vonatkozó magyarázó jegyzet megsemmisítésére irányul.
   Keresetét a felperes az alábbiakkal támasztja alá:
   
               —
            
            
               A Szerződések értelmezéséről és jogáról szóló bécsi egyezmény 59. cikke (1) bekezdése alapján, Magyarország és több tagállam csatlakozási szerződéseinek 2004. május 1-jei hatályba lépésével mindazon korábbi, Magyarország és az Európai Közösség között létrejött egyezmény valamennyi olyan rendelkezése hatályát vesztette, amelyek a csatlakozási szerződésben kifejezetten nem szerepelnek.
            
         
               —
            
            
               A Bizottságnak nincs hatásköre a 753/2002 rendelet 19. cikke alkalmazása körébe tartozó jogokat megvonni, abban a mértékben, hogy ha az 1493/1999 alaprendelet 53. cikke értelmében még ha a Bizottságnak lett is volna hatásköre annak eldöntésére, hogy melyik országban termesszenek egy meghatározott szőlőfajtát, arra azonban már nem volt, hogy megtiltsa egy tagállamban már régóta termesztett szőlőfajta termesztését, tekintve, hogy csak a tagállamok hozhatnak ilyen jellegű döntést.
            
         
               —
            
            
               Az EK 34. cikk (2) bekezdés második albekezdésében foglalt megkülönböztetés tilalmának megsértése. Az említett tilalom, amely nem lett volna alkalmazható Magyarországgal szemben csatlakozása előtt, teljes mértékben alkalmazható vele szemben tagállammá válása óta.
            
         
               —
            
            
               Végül a felperes az arányosság elvének és a tulajdonjog megsértésére hivatkozik.
            
         
      (1)  Az egyes borászati termékek leírása, jelölése, kiszerelése és oltalma tekintetében az 1439/1999/EK tanácsi rendelet alkalmazására vonatkozó egyes szabályok megállapításáról szóló, 2002. április 29-i 753/2002/EK bizottsági rendelet módosításáról szóló, 2004. augusztus 9-i 1429/2004/EK bizottsági rendelet (HL L 263., 2004.8.10., 11. o.).